ОПЕРАТИВНА ПРОГРАМА
 „ИНОВАЦИИ И КОНКУРЕНТОСПОСОБНОСТ” 2014-2020
Процедура за предоставяне на безвъзмездна финансова помощ

 BG16RFOP002-1.001
„Подкрепа за внедряване на иновации в предприятията“
Бюджет на процедурата:  97 791 500 лева, в т.ч.:

· 29 337 450 лв за микро и малки предприятия
· 29 337 450 лв за средни предприятия

· 39 116 600 лв за големи предприятия

Краен срок за подаване на предложения (проекти): 04 април 2016 г.
Кой може да кандидатства с проект:

Юридическо лице или едноличен търговец, регистриран по Търговския закон или Закона за кооперациите, който:

· да е микро, малко, средно или голямо предприятие;
· да има минимум три приключени финансови години – 2013, 2014 и 2015;

Кой може да бъде партньор в проекта: партньори не се допускат
Какви проекти се финансират:

Ще се финансират проекти единствено за внедряване на два типа иновации (продукти – стока или услуга и производствени процеси) в четири ключови области, които са подробно разписани в публикуваната документация: 

1. Информационни и комуникационни технологии и информатика; 

2. Мехатроника и чисти технологии; 

3. Индустрия за здравословен живот и биотехнологии; 

4. Нови технологии в креативните и рекреативни индустрии. 

Какви дейности се финансират:

В проектите трябва да се заложи за изпълнение поне една от следните три инвестиционни дейности: 

1. Придобиване на ново оборудване, необходимо за внедряване в производството на нов продукт (стока или услуга) или процес.

2. Придобиване на права на интелектуална собственост върху иновациите, които ще бъдат подкрепяни по процедурата.

3. Придобиване/разработване на специализиран софтуер, необходим за внедряването на новия продукт (стока или услуга) или процес.

В проектите може да се залагат и дейности от вида „Консултантски и помощни услуги в подкрепа на иновациите”. 

Продължителност на проект:

· Максимална продължителност – 18 месеца

Субсидиране (максимален интензитет на безвъзмездната финансова помощ):
1. За инвестиции:

· за микро и малки предприятия 70%, за средни предприятия 60%, за големи предприятия 50%; 

за предприятията от Югозападен район (области Благоевград, Кюстендил, Перник, София) този процент  е значително по-нисък -  съответно 45%, 35% и 25%

· при избор на участие по режим “de minimis”: 90% за всички видове предприятия.

2. За услуги:

· 90% за всички видове предприятия, но за големите е в сила режим “de minimis”: 
Финансови рамки на безвъзмездната помощ (субсидията):

· Минимален размер - 100 000 лева,
· Максимален размер;
- за  микро, малки и средни предприятия - 1 000 000 лева
- за големи предприятия - 1 500 000 лева

Плащане на безвъзмездната помощ – три варианта:

· авансово 20% (иска се банкова гаранция), междинни (по междинни отчети за изразходвани по проекта средства) и балансово (окончателно);
· междинни (по междинни отчети за изразходвани по проекта средства) и балансово (окончателно);

· балансово (окончателно) – в съответствие с верифицираните разходи по проекта.

Начин на кандидатстване

Подаването на проектите ще се извършва по електронен път чрез попълване на уеб базиран формуляр за кандидатстване и подаването му заедно с посочените в публикуваната документация придружителни документи чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП). 
Забележка: По процедурата и документите за кандидатсване по нея има редица специфични  изисквания, условия, ограничения, критерии и уточнения, с които кандидатите следва подробно да се запознаят. Пълният пакет документи и Насоките за кандидатстване по процедурата са публикувани на интернет адреса на оперативната програма: www.opcompetitiveness.bg, както и на Единния информационен портал за обща информация за управлението на Структурните фондове и Кохезионния фонд на Европейския съюз в Република България: www.eufunds.bg.

„Център за консултации по усвояване на средствата  от европейските фондове за машиностроенето” при Българска Браншова Камара - Машиностроене
За въпроси и пояснения:
Виолин Ненов  0888 22 40 35
